[{"text_idx": "#000000", "text": "Galerii: vaikusehetkega ma\u0308lestati Vabadusso\u0303jas langenuid"}, {"text_idx": "#000002", "text": "Relvarahu 100. aastapa\u0308eva puhul helisesid reedel kell 10.30 u\u0308le Eesti kirikukellad ja Vabadusso\u0303jas langenute ma\u0308lestuseks peeti vaikuseminutit."}, {"text_idx": "#000003", "text": "Veidi enne relvarahu va\u0308ljakuulutamise sajanda aastapa\u0308eva algust sa\u0308ttisid Haapsalu lossiplatsi parklas kaitseliitlased ja naiskodukaitsjad kokku lippe, mida nooremveebel Heiki Magnus autost ulatas. Lippude ko\u0303rval ootas auto pagasiruumis pa\u0308rg."}, {"text_idx": "#000004", "text": "Kui lipud olid koos, marssisid lipukandjad rivis Vabadussamba ko\u0303rvale seisma. Tuul oli tugev ja lipud lehvisid hooga. Samal ajal pu\u0308u\u0308dsid kohaletulnud u\u0308ksteise varjus ku\u0308u\u0308nlaid su\u0308u\u0308data, mida hiljem sambale asetada."}, {"text_idx": "#000005", "text": "Ta\u0308pselt kell 10.30 hakkasid helisema Haapsalu toomkiriku kellad. Kirikukellad helisesid ligi neli minutit. Seeja\u0308rel astus kohaletulnute ette Magnus. \u201eTa\u0308na, vabadusso\u0303jas vo\u0303idelnute ma\u0308lestuspa\u0308eval, relvarahu sajandal aastapa\u0308eval on ko\u0303ikjal Eestis ma\u0308lestushetk,\u201d u\u0308tles Magnus."}, {"text_idx": "#000008", "text": "Bachman u\u0308tles oma ko\u0303nes, et kuigi vabadus Eestimaa rahvastele ho\u0303igati va\u0308lja iseseisvusmanifestis, siis vabadus sai teoks alles Vabadusso\u0303jas. \u201eTarga tegutsemise ja heade liitlastega suudab ka va\u0308ike riik vo\u0303ita suure agressori,\u201d u\u0308tles Bachman."}, {"text_idx": "#000010", "text": "Piiskop Tiit Salume pidas hingepalvuse ko\u0303igile Vabadusso\u0303jas langenud 3588 inimesele, Haapsalu linnapea Urmas Sukles luges luuletuse \u201eLagendikul po\u0303o\u0303sa vilus\u201d esimese ja viimase salmi."}, {"text_idx": "#000011", "text": "Pa\u0308rast ko\u0303nesid said ko\u0303ik soovijad asetada Vabadusso\u0303ja ma\u0308lestussambale ku\u0308u\u0308nla."}, {"text_idx": "#000012", "text": "Vabadusso\u0303da algas 28. novembril 1918, mil No\u0303ukogude Vene va\u0308ed tungisid u\u0308le Narva jo\u0303e ning ho\u0303ivasid 1919. aasta alguseks ma\u0308rkimisva\u0308a\u0308rse osa Eestist. Loomisel olev Eesti armee, mida toetasid Soome ja mitme teise maa vabatahtlikud, suutis vastase ru\u0308nnakud peatada ja tagasi to\u0303rjuda.Alates 1919. aasta ma\u0308rtsist oli peaaegu kogu eestlaste asula taas Eesti Vabariigi kontrolli all. Ka edasistes a\u0308gedates lahingutes ei suutnud Punaarmee Eesti so\u0303java\u0308e ja rahva vastupanu murda."}, {"text_idx": "#000013", "text": "Relvad vaikisid 3. jaanuaril 1920 kell 10.30, mil jo\u0303ustus Eesti ja No\u0303ukogude Venemaa vahel 31. detsembril 1919 so\u0303lmitud vaherahu. Eesti kaotas so\u0303jas u\u0308le 6000 inimese, neist pea 4000 otseses lahingutegevuses."}, {"text_idx": "#000014", "text": "1920. aastatel hakati igal aastal 3. jaanuaril, relvarahu kehtima hakkamise hetkel pidama vaikuseminutit, austamaks Vabadusso\u0303jas vo\u0303idelnud eestlasi ja va\u0308lismaalasi. Kolmku\u0308mmend aastat tagasi see tava taaselustati ja 3. jaanuaril 1990 kell 10.30 saatis Eesti Raadio eetrisse vastava ma\u0308rguande, u\u0308le isamaa helisesid taas kirikukellad. Sestsaadik on ma\u0308lestushetke peetud igal aastal."}, {"text_idx": "#000016", "text": "Galerii: ta\u0308na ma\u0308lestati Vabadusso\u0303jas langenuid"}, {"text_idx": "#000018", "text": "Galerii: kaitseliit ma\u0308lestas Vabadusso\u0303jas vo\u0303idelnuid"}, {"text_idx": "#000019", "text": "Galerii: linnuseo\u0303ues paukusid pu\u0308ssid ja ko\u0303misesid suurtu\u0308kid"}, {"text_idx": "#000020", "text": "Pu\u0308hapa\u0308eval taaselustub Haapsalu linnuses Eesti su\u0308nniaeg"}, {"text_idx": "#000021", "text": "Haapsalus linnuses taaselustub saja aasta tagune so\u0303jaajalugu"}, {"text_idx": "#000023", "text": "2023. aasta seen on harilik kivipuravik"}, {"text_idx": "#000025", "text": "HO\u0303FF kuulutas va\u0308lja esimesed filmid \u2013 tulekul on Soome Rambo"}, {"text_idx": "#000026", "text": "Trynovad to\u0303id La\u0308tist ta\u0308iskomplekti medaleid"}, {"text_idx": "#000029", "text": "La\u0308a\u0308nemaalt suunati taaskasutusse u\u0308le 5 miljoni pandipakendi"}, {"text_idx": "#000030", "text": "Juhtkiri: Eesti riigi auraha on suur tunnustus"}, {"text_idx": "#000033", "text": "Uluotsa haual ko\u0303lab tema raadiou\u0308leskutse"}, {"text_idx": "#000037", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]